open-index/open-wikipedia-markdown huggingface dataset:
Efteling

thumb|Droomvlucht
thumb|Vliegende hollander
**Efteling** je zábavný park v Kaatsheuvel v holandskej provincii Severné Brabantsko, Holandsko. Efteling sa stal najznámejším v Holandsko zábavným parkom a z najnavštevovanejších atrakcií na Benelux. 

Odhaduje sa, že park od jeho otvorenia 30-05-1952 navštívilo 100 miliónov návštevníkov. 

## Iné projekty

## Externé odkazy
* Oficiálne stránky , , , 

Kategória:Zábavné parky v Holandsku
Kontrafakt

**Kontrafakt** môže byť:
*v hudbe: 
**kontrafaktum
**názov hudobnej skupiny, pozri Kontrafakt (hudobná skupina)
*v jazykovede: člen trojice fakt-nefakt-kontrafakt, pozri kontrafakt (jazykoveda)
Preglejka

náhľad|Výroba preglejky
náhľad|Fínska brezová preglejka hrubá 15 mm
**Preglejka** je pevný plošný materiál vyrobený z viacerých vrstiev drevenej dyhy. Jej kvalitu udáva počet vrstiev, lepidlo ktorým je zlepená a kvalita povrchovej dyhy.

Preglejku väčšinou tvorí nepárny počet vrstiev dyhy. Na zväčšenie pevnosti materiálu sa jednotlivé vrstvy lepia tak, aby boli vlákna použitého dreva kolmé na predošlú vrstvu.  

Niektoré spevnené preglejky môžu obsahovať aj kovovú vrstvu a jednotlivé vrstvy dyhy môžu byť rôzne hrubé. 

Pri výrobe nábytku sú používané dyhy z listnatých aj ihličnatých stromov a vrstvy, použité vo vnútri materiálu sú často z mäkších drevín. 

Preglejka je oproti prírodnému drevu rozmerovo a tvarovo stálejšia. Môže byť spracovávaná bežnými nástrojmi na opracovanie dreva. Priemyselne sú vyrábané predovšetkým veľké dosky preglejky s rozmermi okolo 1,2 m × 2,4 m a 1,525x1,525m. 

Pri výrobe nábytku sú používané ako výplne alebo plášte rámov, zadné plochy skríň alebo dno zásuviek. Tvarované preglejky môžu slúžiť ako súčasti kresiel alebo sedadlá stoličiek. V minulosti sa používala preglejka aj ako náhrada za kvalitnú drevenú surovinu napr. pri výrobe lietadiel, napr. britský de Havilland Mosquito.

Preglejka typu multiplex, zvyčajne 13-vrstvová, lisovaná pod vyšším tlakom ako bežné preglejky, sa používa na výrobu profesionálnych reproduktorových skeletov. 

Ako jedna z možností povrchovej úpravy preglejky je aj potiahnutie fenolovou fóliou. Takáto úprava sa využíva pri výrobe protišmykovej alebo fóliovanej hladkej preglejky. 

Protišmyková preglejka sa používa ako podlaha v prívesných vozíkoch, dodávkach a nákladných autách.

Fóliovaná obojstranne hladká preglejka sa používa ako debniaci prvok v stavebnom priemysle na betonáže.

Najmenej kvalitné preglejky, najčastejšie smrekové a borovicové,kde sa nekladie dôraz ani na vzhľad (trhliny, chyby štruktúry dreva, hrče) sa používajú ako obalový materiál v lodnej doprave, prípadne ako konštrukčné dosky pri drevostavbách kde nahrádzajú OSB dosky.

## Iné projekty

Kategória:Drevené materiály
Roberto Alagna

**Roberto Alagna** (* 7. jún 1963, Clichy-sous-Bois, Francúzsko) je francúzsky operný tenorista.

## Pôvod, detstvo, raná mladosť
Roberto sa narodil mimo územia Paríža, vo francúzskom meste Clichy-sous-Bois. Jeho rodičmi boli prisťahovalci zo Sicílie (Taliansko).

Ako tínedžer, spieval Roberto na ulici, a v parížskych kabaretoch za prepitné. V týchto rokoch ovplyvnený nielen filmami Maria Lanzu, ale aj historickými nahrávkami slávnych tenoristov prešiel k opernému spevu, ale viac menej ostal v tomto obore samoukom.

## Hudobná kariéra
Vyhral prvú cenu v medzinárodnej súťaži Luciana Pavarotiho vo Philadelfii a krátko nato v roku 1988 vystúpil v úlohe Alfreda Germonta  vo Verdiho La Traviate v britskej Glyndebourne Touring Opera. V tejto a iných úlohach vystupoval naďalej v ďalších francúzskych a talianskych  mestách ako bolo Toulouse, Montpellier, Monte Carlo, Benátky, Neapol, Messina, aby v roku 1990 debutoval v milánskejLa Scale. Nasledovali vystúpenia v Covent Garden po prvýkrát v roku 1992. Po celý tento čas jeho povesť rástla.

V roku 1996 vystúpil v Metropolitan Opera ako Rodolfo v Pucciniho La Boheme.

## Rodina
Prvá manželka Roberta, Florence Lancien umrela v roku 1994 na nádor v mozgu. Mali spolu dcéru Ornellu, narodenú dva roky predtým.

V roku 1996 sa oženil druhýkrát s rumunskou sopranistkou Angelou Gheorghiu. V októbri 2009 povedal Roberto v médiach, že žijú s manželkou oddelene. V tejto súvislosti jeho manželka odmietla spoločné vystúpenie v Metropolitnej opere.

## Úlohy a opery

## Iné projekty

## Externé odkazy
*  Alagna's performance schedule from Operabase

## Zdroj
* 

Kategória:Operní speváci
Kategória:Tenoristi
Kategória:Francúzski operní speváci
Tetragram

**Tetragramatón** alebo **tetragram** (z gr. τετραγράμματον - tetragrammaton = tetragram) môže byť:
*v širšom zmysle: meno Boha, ktoré sa skladá (v grafickej podobe) zo 4 písmen, napr. po latinsky deus, po grécky teos, po francúzsky dieu, po nemecky Gott a po hebrejsky JHVH, pozri napr. Boh, JHVH
*v užšom (častejšom) zmysle: len hebrejské slovo JHVH

**Tetragram** môže byť aj v jazykovede slovo skladajúce sa zo 4 písmen, pozri tetragram (jazykoveda)
Passo Fundo

**Passo Fundo** je mesto a obec (município) v južnej Brazílii v štáte Rio Grande do Sul. Je pomenované podľa rieky, ktorá ním prechádza. Je to dvanáste najväčšie mesto štátu Rio Grande do Sul. Mesto je prezývané "A Terra de Gente Boa", portugalsky "Krajina dobrých ľudí". Mesto je známe ako typicky gaučovské, nie je neobvyklé v meste vidieť gaučov v ich typických oblekoch prechádzať sa po meste.  

## Hospodárstvo
Ekonomický základ tvorí poľnohospodárstvo a obchod, mesto sa tiež spolieha sa na silné odvetvie zdravotníctva a vzdelávania (vysokých škôl). 

## Infraštruktúra
Mesto má dobrú infraštruktúru hotelov, obchodov, nákupných centier, nočných klubov, reštaurácií, kín, divadiel a kníhkupectiev.  V septembri 2009 sa otvorilo veľké nákupné stredisko Bella Citta. Passo Fundo je významným centrom zdravotníctva, nemocnica je považovaná za tretie najväčšie zdravotné stredisko v južnej Brazílii. Mesto má jedno z najväčších a najmodernejších centier pre rádiológiu a rádioterapiu v južnej Brazílii. V meste sa nachádza letisko *Aeroporto de Passo Fundo/Lauro Kurtz*.

## Referencie

## Iné projekty

## Externé odkazy
* Oficiálna stránka mesta

Kategória:Mestá v Brazílii
Kategória:Rio Grande do Sul
Amyklas

**Amyklas** alebo **Amyklás** môže byť:
* v gréckej mytológii kráľ Lakónie (Sparty), pozri Amyklas (kráľ Sparty)
* v gréckej mytológii syn tébskej kráľovny Nioby, pozri Amyklas (syn Nioby)
* spolupracovník bratov Menaechma a Deinostrata na zdokonalení geometrie, pozri Amyklas (Herakleia)
Sto rokov samoty

***Sto rokov samoty*** () je román kolumbijského spisovateľa Gabriela García Márqueza, za ktorý obdržal v roku 1982 Nobelovu cenu za literatúru. Od prvého vydania v roku 1967 sa celosvetovo predalo viac ako tridsať miliónov exemplárov. Autor po celý svoj život odmietal sfilmovanie tohto diela.

## Obsah

Sto rokov samoty sprevádza sedem generácií rodiny Buendíovcov a sto rokov naozajstného života vo fiktívnom svete Maconda. Na prvý pohľad príbeh nemá chronologický dej. Literárna vedkyňa Mechthild Strausfeldová sa domnieva, že dejiny Maconda a tým aj dej románu možno zhruba rozdeliť do štyroch periód:

### Vysťahovanie Buendíovcov a založenie Maconda
Praotec Buendíovcov, ktorý spáchal vraždu uniká pred duchom zavraždeného so ženou a viacerými rodinami cez džungľu, hľadajúc vhodné miesto na založenie dediny. Následne založia Macondo. Čoskoro sa tam objaví skupina cigáňov, medzi nimi Melquíades, ďalšia hlavná postava románu.
right|thumb|Rodokmeň Buendíovcov

### Zjavenie sa sudcu a priebeh občianskych vojen
Zjavenie sa sudcu spečatilo začlenenie Maconda do systému štátnej správy a moci, od ktorého jeho občanov mala chrániť práve odľahlá topografia. Teraz, keď sa Macondo stalo súčasťou republiky, jeho obyvateľov sa týka občianska vojna medzi konzervatívcami a liberálmi. Objavuje sa tu plukovník Aureliano Buendía, najdôležitejšia postava románu.

### Banánová firma
Po občianskej vojne sa severoamerická banánová firma stane najdôležitejším zamestnávateľom v dedine. Jej zaobchádzanie so zamestnancami je nešetrné, kvôli čomu na stanici dôjde k masakru, pri ktorom príde o život mnoho zamestnancov. 

### Pomalý rozklad a celkový zánik dediny
V posledných kapitolách sa Macondo zmieta v hlbokej agónii. Všetko zaniká a pôvodnú plochu opäť zaberá prales, bez toho aby to niekomu vadilo alebo sa nad tým pozastavil. Príbeh kulminuje do mystického záveru, v ktorom Aureliano Babilonia, posledný žijúci potomok Josého Arcadia Buendíasa, rozlúšti spisy Melquíadesa, z ktorých vysvitne, že ide o kroniku a proroctvo dejín Maconda. Toto sa končí zánikom dediny, pri ktorom zahynie aj Aureliano Babilonia – práve v momente, keď sa o tom z Melquíadesovho proroctva dozvedá.

## Možná interpretácia
Román obsahuje veľa vzťahov ku katolíckej viere a Biblii, napr. v obraze založenia miesta (Genéza) až do jeho zániku (Apokalypsa). Okrem toho je podľa názoru mnohých literárnych vedcov, román alegória na dejiny Latinskej Ameriky. Strausfeldová ich delí do štyroch období, ktoré priraďuje už uvedeným obdobiam v románe.
 
1) Objavenie, Obdobie dobytia, Obdobie kolonizácie (1492 – 1830)
 
2) Republika: Obdobie občianskych vojen (1830 – 1902)
 
3) Začiatok imperializmu: Banány, a pod. (1899 – 1930)
 
4) Aktualita – Neoimperializmus (1930 – )

## Referencie

## Zdroje
*

Kategória:Knihy z 1967
Kategória:Literatúra v Kolumbii
São José de Ribamar

**São José de Ribamar** je mesto a obec (município) v severnej Brazílii v štáte Maranhão. São José de Ribamar patrí do aglomerácie São Luís, od ktorého je vzdialené 32 km. Meno mesta je odvodené od patróna štátu Maranhão. Počet obyvateľov obce bol podľa sčítania v roku 2010 asi 160 000, mesto samotné má okolo 40 000 obyvateľov. Bolo založené v roku 1952. 
São José de Ribamar je významným religióznym centrom. Kostol v meste, ktorý zostal neporušený, odkedy bol postavený, s výhľadom na more, ctí svätého patróna rybárov. Asi 500 000 pútnikov prichádza navštíviť Ribamar v septembri.  

## Referencie

## Iné projekty

## Externé odkazy
* Oficiálna stránka mesta

Kategória:Mestá v Brazílii
Kategória:Maranhão
Kronika vopred ohlásenej smrti

***Kronika vopred ohlásenej smrti*** () je novela kolumbijského spisovateľa Gabriela Garcíu Márqueza. Prvýkrát vyšla v roku 1981 v španielčine. Dej príbehu sa odohráva v rovnakom prostredí ako Sto rokov samoty, viaceré osoby sú prinajmenšom spomenuté.

## Obsah

Dej novely sa odohráva počas jednej noci resp. skorého rána. Podáva ho rozprávač z pohľadu človeka, ktorý sa do dediny vrátil po 27rokoch. Deň v dedine sa začína s istotou, že *bratia Vicariovci* zavraždia mladého *Santiaga Nasara*, z pomsty za poškvrnenie cti rodiny a ich *sestry Angely*. Angela bola večer predtým odmietnutá dezignovaným snúbencom *Bayardom San Románom*, nakoľko už nebola pannou. Za túto okolnosť v ich očiach niesol zodpovednosť Santiago Nasar (v knihe sa jeho zodpovednosť neprejaví, zdá sa, že i rozprávač o jeho zodpovednosti pochybuje). Novela s dokumentárnou, ba až žurnalistickou presnosťou opisuje okolnosti, v ktorých celá dedina o pripravovanej vražde vie, ale nik sa jej nesnaží zabrániť - i keď budúci páchatelia konajú viac z povinnosti ako z presvedčenia; dokonca dúfajú, že by im v čine niekto mohol zabrániť.

## Sfilmovanie

Novelu pod rovnomenným názvom v roku 1987 sfilmoval taliansky režisér Francesco Rosi. Vo filme si v hlavných úlohách zahrali Ornella Muti, Rupert Everett a Anthony Delon (syn Alaina Delona). Čínska filmová adaptácia z roku 1990 *Krvavočervené ráno* preberá tému z Márquezovho románu.

## Referencie

## Zdroje
*

Kategória:Knihy z 1981
Kategória:Literatúra v Kolumbii
Kategória:Sfilmované knihy
Pantanal (územie)

**Pantanal** je tropické mokraďové územie v strednej Brazílii. Časť územia je chránená, najmä časť tvoriaca Pantanalský národný park. V roku 2000 UNESCO vyhlásilo národný park a tri priľahlé súkromné chránené oblasti organizácie *Ecotropica* za svetové prírodné dedičstvo. V tom istom roku Brazília vyhlásila celý Pantanal za biosférickú rezerváciu. 

Pantanal je najväčšie mokraďové územie na svete. 80 % plochy Pantanalu leží na území brazílskeho federálneho štátu Mato Grosso do Sul a časť územia v štáte Mato Grosso, ako aj v častiach  Bolívie a Paraguaja, na celkovej ploche medzi 140 000 a 195 000 štvorcových kilometrov. V rezervácii existujú rôzne subregionálne ekosystémy, každý s osobitnou hydrologickou, geologickou a ekologickou charakteristikou.
 
80 % plochy pantanalskej rezervácie je počas obdobia dažďov zatopených, nachádza sa tu úžasné množstvo podvodných rastlín a veľký rozsah rôznych druhov zvierat. 

Meno „Pantanal“ pochádza z portugalského slova pântano, čo znamená mokraď, močiar.

## Iné projekty

## Externé odkazy
* Stránky WHC o rezervácii 
* Oficiálne stránky rezervácie  
* Stránky Waterland Research Institute 

## Zdroj
* 

Kategória:Mato Grosso do Sul
Kategória:Lokality Svetového dedičstva v Brazílii
Kategória:Chránené územia v Brazílii
Kategória:Chránené územia v Bolívii
Kategória:Chránené územia v Paraguaji
Euroval

**Euroval** (angl. *Euro(pean) bail(-)out fund(s), Euro(pean) rescue fund(s), Euro(pean) safety net*, nem. *Euro-Rettungsschirm*) alebo **európsky záchranný mechanizmus** (angl. *European rescue mechanism, European bailout mechanism*) alebo **záchranný mechanizmus eurozóny** (angl. *Euro(zone) rescue mechanism, Euro(zone) bailout mechanism*) môže byť:
*(tzv. euroval 1 alebo dočasný euroval/európsky záchranný mechanizmus:) súhrnné označenie pre Európsky nástroj finančnej stability, európsky finančný stabilizačný mechanizmus a príslušné garancie a úvery od Medzinárodného menového fondu, resp. v užšom zmysle len pre Európsky nástroj finančnej stability, pozri euroval 1 (pozri aj Európsky nástroj finančnej stability a európsky finančný stabilizačný mechanizmus)
*(tzv. euroval 2 alebo trvalý/permanentný euroval/európsky záchranný mechanizmus:) Európsky mechanizmus pre stabilitu
Jundiaí

**Jundiaí** je mesto a obec (município) v južnej Brazílii v štáte São Paulo. Nachádza sa 60 km na sever od São Paulo. Bolo založené v roku 1655.

Jundiaí sa v posledných rokoch tešil veľkému populačnému nárastu, vo veľkej miere zapríčineného sťahovaním obyvateľstva z megaaglomerácie São Paulo za lepšími životnými podmienkami. 

Na juhovýchod od mesta sa nachádza Serra do Japi (pohorie Japi), štátny park, ktorý má jednu z najzachovalejších lesných plôch v São Paulo, s krásnymi scenériami a príležitosťami pre ekoturizmus a vidiecky turizmus. Je to veľmi príjemné prostredie s rodinnými domami, záhradami a tradičnou malovýrobou.  

Mesto disponuje vlastným letiskom.  

## Referencie

## Iné projekty

## Externé odkazy
* Oficiálna stránka mesta

Kategória:Mestá v Brazílii
Kategória:Sídla v štáte São Paulo
Sorocaba

**Sorocaba** je mesto a obec (município) v južnej Brazílii v štáte São Paulo. 

Sorocaba je štvrtým najväčším mestom v štáte São Paulo. Mimo regiónu Veľkého São Paula, je to štvrté najväčšie mesto najľudnatejšieho brazílskeho štátu, pred ním sú Campinas, Sao Jose dos Campos a Ribeirão Preto. S počtom obyvateľov okolo 590 tisíc, je centrom mikroregiónu Sorocaba so 14 obcami, ktorý má spolu 1,5 milióna obyvateľov na ploche 456 km², z toho je 349,2 km² intravilán a 106,8 km² vidiecka časť.

V porovnaní k počtu obyvateľstva má obec a mesto veľmi nízku kriminalitu, aj vďaka práci štátnej a miestnej polície, ktorá najmä medzi rokmi 2000 a 2002 bojovala s násilím, detskou prácou a pašovaním drog. 

V posledných 12 rokoch mesto prešlo rozsiahlou urbanizáciou, výraznými zlepšeniami fungovania mesta, ako aj dopravnej infraštruktúry.  

## Cyklistika
Mesto má okolo 100 km samostatných cyklistických chodníkov, ktoré kopírujú všetky hlavné ulice mesta. Plány do budúcnosti počítajú so Sorocabou ako mestom s najväčšou sieťou cyklistických chodníkov v Latinskej Amerike.

Mesto implementuje systém prevádzky cyklistiky podobný mestám ako Paríž a Barcelona. Sorocaba je po Rio de Janeire druhým najväčším cyklistickým mestom v Brazílii.

## Ekonomika
Mesto pociťuje príliv investícií a patrí medzi 30 najväčších miest krajiny. Mesto má výborne vybavený priemyselný park s viac ako 1 600 spoločnosťami. Mesto vyrába najviac automobilových súčiastok a má najväčší farmaceutický priemysel v celej Brazílii.

## Referencie

## Iné projekty

## Externé odkazy
* Oficiálna stránka mesta

Kategória:Mestá v Brazílii
Kategória:Sídla v štáte São Paulo
Copacabana

thumb|Copacabana
thumb|Copacabana za súmraku
thumb|Príboj na Copacabane

**Copacabana** (portugalsky: [kopakaˈbɐ̃nɐ]) je štvrť Rio de Janeira, nachádzajúca sa v južnej časti mesta. Je známa svojou 4 km dlhou plážou, ktorá patrí medzi najznámejšie na svete. Štvrť sa pôvodne nazývala *Sacopenapã* až do polovice 18. storočia. Bola premenovaná po postavení kaplnky, v ktorej bola umiestnená replika Virgen de Copacabana, patrónky Bolívie. Mestom sa stala v roku 1892.

Copacabana začína na Princesa Isabel Avenue a končí na Posto Seis. Podľa Riotur, turistickej organizácii Rio de Janeira, v štvrti sa nachádza 63 hotelov a 10 hostelov.

## Zaujímavé udalosti
31. decembra 1994, v rámci osláv Nového roku bol usporiadaný koncert Roda Stewarta, ktorý videlo 3,5 milióna divákov, bola to najväčšia účasť divákov na koncerte všetkých čias. V poslednom období sa pláž stala miestom usporadúvania veľkých voľných koncertov, ktoré sa netýkajú osláv konca roka. 21. marca 2005 tu Lenny Kravitz vystupoval pred 300 000 divákmi. V roku 2006 The Rolling Stones prekročili toto číslo, keď pritiahli na pláž viac ako 1 milión ľudí.

## Referencie

## Iné projekty

## Externé odkazy
* Oficiálna stránka

## Zdroj

Kategória:Rio de Janeiro
James Van Allen

**James Alfred Van Allen** (* 7. september 1914, Mount Pleasant, Iowa, USA  † 9. august 2006, Iowa City) bol americký vedec skúmajúci vesmír a pracujúci na univerzite v štáte Iowa. 

Po tom čo presadil, aby na družiciach Explorer 1 a Explorer 3 boli umiestnené Geigerov-Müllerove počítače na detekciu kozmického žiarenia, boli po ňom pomenované Van Allenove radiačné pásy objavené prostredníctvom týchto experimentov. V roku 1960 sa stal spoločne s ďalšími americkými vedcami osobnosťou roka časopisu Time.

## Iné projekty

Kategória:Fyzici USA
Kategória:Absolventi University of Iowa
Kategória:Osobnosti roka časopisu Time
Kategória:Držitelia Gold Medal of the Royal Astronomical Society
Kategória:Osobnosti z Iowy
Petrópolis

**Petrópolis** je mesto a obec (município) v južnej Brazílii v štáte Rio de Janeiro.
Mesto má približne 190 000 obyvateľov a celá obec (município) približne 300 000. Nachádza sa 65 km severne od Rio de Janeira.

Okrem klímy a okolia je hlavnou atrakciou mesta letná rezidencia druhého brazílskeho cisára, v súčasnosti múzeum.

Po ustanovení Brazílskej republiky a odídení cisára do exilu v roku 1889, mesto stále hralo dôležitú úlohu. Bolo letnou rezidenciou brazílskych prezidentov, ktorí pobývali v Paláci Rio Negro.

Varí sa tu pivo značky Itaipava.

## Referencie

## Iné projekty

## Externé odkazy
* Oficiálna stránka mesta


Kategória:Mestá v Brazílii
Kategória:Sídla v štáte Rio de Janeiro
Teresópolis

**Teresópolis** je mesto a obec (município) vo východnej Brazílii v štáte Rio de Janeiro v horskom regióne známom ako Região Serrana. Národný park *Serra dos Órgãos* leží čiastočne na hraniciach obce. V Teresópolise sa nachádza národné futbalové tréningové centrum Granja Comary.

Teresópolis je v Brazílii známy svojimi horami, ktoré priťahujú alpinistov z celej krajiny.  

* Pedra do Sino (2 263 m)
* Pedra do Açu (2 230 m)
* Agulha do Diabo (2 020 m)
* Nariz do Frade (1 919 m)
* Dedo de Deus (1 651 m)
* Pedra da Ermitage (1 485 m)
* Dedo de Nossa Senhora (1 320 m)

Hora Dedo de Deus („Boží prst“) je pravdepodobne najznámejšia.

thumb|left|Hora Dedo de Deus (Boží prst) 

## Referencie

## Iné projekty

## Externé odkazy
* Oficiálna stránka mesta

Kategória:Mestá v Brazílii
Kategória:Rio de Janeiro (štát)
Girova

**Girova** alebo **Gírová** () je vrch v Jablunkovskom medzihorí a  najvyšší vrch českej časti pohoria s nadmorskou výškou  Leží niekoľko kilometrov od hranice s Poľskom a Slovenskom. Pod vrcholom stojí rovnomenná horská chata, ktorá bola otvorená 9. júla 1932 Klubom českých turistov. Vrcholom Gírovej prechádza hlavné európske rozvodie medzi Odrou a Dunajom.

19. mája 2010 došlo po vytrvalých dažďoch k veľkému zosuvu pôdy na južnom svahu Gírovej. Neschodná bola červená značka zo Studeničného na Gírovú a ohrozená bola aj cesta z Mostov u Jablunkova do Hrčavy.

## Prístup
* po  turistickej značke z Mostov u Jablunkova ()
* po  turistickej značke z Bukovca ()
* po  turistickej značke z Jablunkova ()

## Referencie

## Zdroj
*

Kategória:Vrchy v okrese Frýdek-Místek
Kategória:Vrchy v Jablunkovskom medzihorí
Kategória:Bukovec (okres Frýdek-Místek)
Kategória:Vrchy pod 1000 metrov v Česku
São José do Rio Preto

**São José do Rio Preto** je mesto a obec (município) v južnej Brazílii v štáte São Paulo. Je to najväčšie mesto severnej časti štátu. Bolo založené v roku 1852.

Miestni mesto nazývajú *Rio Preto*, je to centrum mezoregiónu s 1 569 220 obyvateľmi na ploche 29 387 km². Mikroregión São José do Rio Preto má 763 534 obyvateľov.

## Hospodárstvo
Hoci mesto disponuje silnou poľnohospodárskou tradíciou, v súčasnosti najviac k bohatstvu mesta, okolo 85 percent, prispieva sektor služieb. V meste sa nachádza 75 bankových pobočiek.

Z 5 565 obcí v Brazílii, Sao Jose do Rio Preto zaujíma 18. miesto v rebríčku najperspektívnejších miest, podľa  prieskumu verejnej mienky vykonaného nadáciou Getúlio Vargas. 

## Infraštruktúra
Mesto má 8 nemocníc s 161 lôžkami. Ďalej 36 štátnych škôl a 52 súkromných. V meste sa nachádzajú tri štátne univerzity a viacero súkromných. Mesto má množstvo športovísk, 24 futbalových ihrísk, štadión s kapacitou 6 000 divákov.

Mesto disponuje letiskom* Prof. Eribelto Manoel Reino Airport"*. São Paulo je vzdialené 450 km a spája ho s ním diaľnica SP-310, s hlavným mestom Brazíliou BR-153 „Rodovia Transbrasiliana“. 

## Referencie

## Iné projekty

## Externé odkazy
* Oficiálna stránka mesta

Kategória:Mestá v Brazílii
Kategória:Sídla v štáte São Paulo
Európsky mechanizmus pre stabilitu

**Európsky mechanizmus pre stabilitu** (neoficiálne preklady: **Európsky stabilizačný mechanizmus, Európsky mechanizmus stability**; neformálne: **[[euroval]] 2, trvalý/permanentný euroval, trvalý/permanentný európsky záchranný mechanizmus, trvalý/permanentný záchranný mechanizmus eurozóny**; slov. skratka **EMS**; angl. *European Stability Mechanism*, skr. *ESM*) je stály krízový mechanizmus na zabezpečenie finančnej stability eurozóny ako celku, ktorý sa má aktivovať v nevyhnutných prípadoch od roku 2013. Bol založený zmluvou podpísanou členskými štátmi eurozóny 11. júla 2011, ktorá by mala byť ratifikovaná do konca roka 2012. EMS nahradí súčasný Európsky nástroj finančnej stability a európsky finančný stabilizačný mechanizmus, teda tzv. euroval 1. 

Podľa čl. 27 bodu 3. Zmluvy o založení EMS *EMS, jeho majetok, finančné prostriedky a aktíva, nech sa nachádzajú kdekoľvek a nech je ich držiteľom ktokoľvek, budú mať imunitu voči všetkým formám súdnych procesov; toto neplatí iba potiaľ, pokiaľ sa ESM vzdá svojej imunity na účely akéhokoľvek konania alebo podľa podmienok akejkoľvek zmluvy, vrátane dokumentácie nástrojov financovania.*

## Externé odkazy
* Webová stránka Európskeho mechanizmu pre stabilitu
* rozhodnutie Európskej rady 2011/199/EÚ, ktorým sa mení a dopĺňa článok 136 Zmluvy o fungovaní Európskej únie v súvislosti s mechanizmom pre stabilitu pre členské štáty, ktorých menou je euro
* Zmluva, ktorou sa zriaďuje Európsky mechanizmus pre stabilitu (oznámenie Ministerstva zahraničných vecí SR č. 295/2012 Z. z.

Kategória:Ekonomika Európskej únie
Tetralophodon

**Tetralophodon** je vyhynutý rod zaraďovaný do čeľade slonovité alebo inde medzi chobotnatce.

## Druhy
* †Tetralophodon bumiajuensis (?)
* †Tetralophodon longirostris Kaup, 1832 (Mastodon longirostris Kaup, 1832)
* †Tetralophodon xiaolongtanensis

Kategória:Slonovité
Kategória:Chobotnatce
Anancus

**Anancus** je rod zaraďovaný do čeľade slonovité alebo inde medzi chobotnatce.

## Druhy
* †Anancus sp. (južná Afrika) Coppens, et al. 1978
* †Anancus sp. (typ Langebaanwag)
* †Anancus sp. (typ Sagantole)
* †Anancus arvernensis Croizet & Jobert
* †Anancus cuneatus (Anancus paisuyensis)
* †Anancus kenyensis MacInnes, 1942
* †Anancus osiris Arambourg, 1945
* †Anancus perimensis
* †Anancus petrocchii Coppens, 1965
* †Anancus sinensis
* †Anancus sivalensis

Kategória:Slonovité
Kategória:Chobotnatce
Anton Marcinčin

Ing. **Anton Marcinčin ** PhD. (* 26. október 1968, Prešov, Česko-Slovensko) je slovenský ekonóm a politik, bývalý poslanec Národnej rady Slovenskej republiky.

## Životopis
V rokoch 19861991 absolvoval Elektrotechnickú fakultu ČVUT v Prahe, v rokoch 19911998 postgraduálne štúdium v Centre pre ekonomický výskum a postgraduálne vzdelávanie (CERGE) Karlovej univerzity v Prahe a v rokoch 19981999 doktorandské štúdium ekonómie na Fakulta sociálnych vied Karlovej Univerzity.

Vo voľbách v roku 2010 sa stal poslancom NR SR za stranu KDH. Bol členom výboru NR SR pre financie a rozpočet.

Po predčasných parlamentných voľbách v roku 2012 sa stal poradcom ministra financií Petra Kažimíra.

V roku 2016 sa stal splnomocnencom vlády pre menej rozvinuté regióny. V roku 2018 bol odvolaný a jeho agendu prebral Úrad podpredsedu vlády Slovenskej republiky pre investície a informatizáciu za úradovania Richarda Rašiho. Pôsobil aj ako externý poradca predsedu PSK Milana Majerského.

V roku 2022 pôsobil v predsedníctve strany DOBRÁ VOĽBA.

Od roku 2024 pôsobí ako ekonomický analytik KOZ SR.

## Referencie

## Externé odkazy
* Zoznam diel Antona Marcinčina v súbornom katalógu Slovenskej národnej knižnice
* Spravodajstvo týkajúce sa Antona Marcinčina na portáli Teraz.sk TASR
* Spravodajstvo týkajúce sa Antona Marcinčina na portáli agentúry SITA

Kategória:Osobnosti z Prešova
Kategória:Slovenskí ekonómovia
Kategória:Slovenskí politici
Kategória:Politici KDH
Kategória:Politici Dobrej voľby
Kategória:Poslanci NR SR (2010 – 2012)
Kategória:Absolventi Českého vysokého učení technického
Kategória:Absolventi Fakulty sociálnych vied Karlovej univerzity
Stegotetrabelodon

**Stegotetrabelodon** je vyhynutý rod z čeľade slonovité.

## Druhy
* †Stegotetrabelodon exoletus
* †Stegotetrabelodon syrticus Patrocchi, 1941 (Stegotetrabelodon lybicus Petrocchi, 1943; Stegolophodon sahabianus Petrocchi, 1943)
* †Stegotetrabelodon orbus Maglio, 1970

Kategória:Slonovité
Primelephas

thumb|''Primelephas''
***Primelephas*** je vyhynutý rod z čeľade slonovité z Afriky, ktorý zahŕňa jediný druh ***Primelephas korotorensis*** (vrátane bývalého druhu ***Primelephas gomphotheroides***).

## Charakteristika
Žil v neskorom miocéne a ranom pliocéne pred približne 7,44 miliónmi rokov.

Primelephas znamená v latinčine „prvý slon“. Vyzeral už ako dnešný slon, ale stále ešte mal dva kly aj na spodnej čeľusti a redukované premoláre, ktoré u jeho potomkov vymizli úplne.

## Systematika
### Zaradenie v systéme
Podľa novších názorov sa rod *Primelephas* vyvinul asi z rodu *[[Gomphotherium]]*, podľa starších názorov z rodu *[[Stegotetrabelodon]]*. Pokiaľ ide o ďalšie vývojové vzťahy rodu *Primelephas*, existuje viacero názorov:
*nič sa z neho nevyvinulo (slepá vývojová vetva)
*vyvinuli sa z neho rody *[[Elephas]]* a *[[Loxodonta]]*, alebo
*vyvinuli sa z neho rody *[[Elephas]]*, *[[Loxodonta]]* a *[[Mammuthus]]*, alebo
*vyvinuli sa z neho rody *[[Elephas]]* a *[[Mammuthus]]*.

### Vnútorná systematika
Coppens 1965 na základe nálezov z Čadu vytvoril nový druh *Stegodon korotorensis*, ktorý zaradil k ostatným druhom rodu *[[Stegodon]]*. Maglio 1970 vytvoril nový rod *Primelephas* s dvoma druhmi - *Primelephas gomphotheroides* (nálezy z Kene) a *Primelephas korotorensis* (spomínané nálezy z Čadu, t.j. bývalý Stegodon korotorensis bol presunutý do novo vytvoreného rodu Primelephas a patrične premenovaný). V rokoch 1997 - 2004 viacerý autori navrhovali zahrnúť dovtedajší druh *Primelephas korotorensis* do druhu *Primelephas gomphotheroides*, keďže rozdiely medzi týmito dovtedajšími druhmi sú minimálne. V roku 2008 bolo toto zlúčenie druhov aj formálne uskutočnené, ale s tým, že nový zlúčený druh dostal meno *Primelephas korotorensis*, keďže podľa pravidla priority má starší názov (v tomto prípade korotorensis) prednosť. Okrem toho treba poznamenať, že časť z toho, čo sa v minulosti radilo do druhu *Primelephas gomphotheroides* dnes patrí do druhov *[[Stegotetrabelodon orbus]]* a *[[Stegodon kaisensis]]*.

## Zdroje

Kategória:Slonovité
Amazonas

**Amazonas** môže byť:
* štát v Brazílii, pozri Amazonas (štát v Brazílii)
* štát vo Venezuele, pozri Amazonas (štát vo Venezuele)
* department v Kolumbii, pozri Amazonas (department v Kolumbii)
* department v Peru, pozri Amazonas (department v Peru)

## Pozri aj
* Amazon
* Amazonka
* Amazónia
Stegolophodon

**Stegolophodon** je vyhynutý rod z čeľade slonovité.

## Druhy
* † Stegolophodon maluvalensis
* † Stegolophodon primitium
* † Stegolophodon latidens
* † Stegolophodon hueiheensis
* † Stegolophodon prolatidens
* † Stegolophodon pseudolatidens
* † Stegolophodon nasaiensis
* † Stegolophodon sahabianus

Kategória:Slonovité
Bifröst

**Bifröst** je dúhový most medzi svetmi v severskej mytológii, ktorý postavili bohovia. Spája všetky svety, ktoré sa nachádzajú na strome sveta - Yggdrasile.
Bifröst má k dispozícií napr. Thor vo svojej zbrani Stormbreaker.

Kategória:Severská mytológia
Nilópolis

**Nilópolis** je mesto a obec (município) vo východnej Brazílii v juhovýchodnej časti štátu Rio de Janeiro.

Je to najmenšia obec v Rio de Janeiro, celkovou plochou 19 km². Okolité územie je súčasťou *Gericinó Natural Park*. Hustota obyvateľstva je jedna za najväčších, dosahuje viac ako 18 000 obyvateľov/km².

Nilópolis bol súčasťou dedičného kapitánstva São Vicente, ktoré bolo zmieňované už v roku 1531. Mesto oficiálne vzniklo v roku 1947.

Nilópolis je známy školou *Grêmio Recreativo Escola de Samba Beija-Flor de Nilópolis,*, jednou z najprestížnejších škôl samby v Brazílii. Jej účastníci sú spravidla finalisti karnevalu v Rio.

## Referencie

## Iné projekty

## Externé odkazy
* Oficiálna stránka mesta

Kategória:Mestá v Brazílii
Kategória:Rio de Janeiro (štát)
Cabo Frio

**Cabo Frio** je mesto a obec (município) vo východnej Brazílii v spolkovom štáte Rio de Janeiro. Bolo založené v roku 1615.

Hospodárstvo mesta je založené na turistike. Najviac turistov prichádza z Minas Gerais, Brasílie a Rio de Janeira. Významné pamätihodnosti v meste sú most Feliciano Sodré, kaplnka Nossa Senhora da Guia, kostol São Benedito, kostol Nossa Senhora da Assunção church a miestne divadlo.

Mesto má deväť pláží: Forte (praia do Forte), Peró (praia do Peró), São Bento (praia São Bento), Siqueira (praia do Siqueira), Sudoeste (praia do Sudoeste), Dunas (praia das Dunas), Foguete (praia do Foguete), Palmeiras (praia das Palmeiras), a Unamar (praia de Unamar).

V posledných rokoch sa obyvateľstvo zvyšovalo, jednak v dôsledku investícii, získaných obcou za prenájom územia, kde sa ťaží ropa od firmy Petrobras, a tiež pre zvyšujúci sa počet dôchodcov, ktorí sem prichádzajú z Rio de Janeira.

Cabo Frio je známe typickým jedlom, krevetovou pastou. Hlavná pláž Forte má 4 km bieleho piesku. Jej meno pochádza od portugalskej pevnosti z 16. storočia, nachádzajúcej sa na severnej skale. 

## Doprava
Mesto má medzinárodné letisko. Medzinárodné linky sú najmä chartrové lety z Argentíny, Čile, a Uruguaja. Na druhej strane letisko sa stalo významnou cargo destináciou.  

## Referencie

## Iné projekty

## Externé odkazy
* Oficiálna stránka mesta

Kategória:Mestá v Brazílii
Kategória:Rio de Janeiro
Petrobras

**Petróleo Brasileiro** alebo **Petrobras** () je čiastočne štátom vlastnená brazílska nadnárodná energetická korporácia so sídlom v Rio de Janeiro v Brazílii. Je najväčšou spoločnosťou v Latinskej Amerike podľa tržnej kapitalizácie a obratu a je tiež najväčšou spoločnosťou sídliacou na Južnej pologuli podľa trhovej hodnoty.

Spoločnosť Petrobras vznikla v roku 1953. V septembri 2010 viedol Petrobras najväčší predaj akcií v histórii, keď 72,8 miliardy amerických dolárov v akciách predala burze cenných papierov BM&F Bovespa. Na základe predaja sa stal Petrobras ihneď štvrtou najväčšou spoločnosťou na svete podľa trhovej kapitalizácie.

## Referencie

## Iné projekty

## Externé odkazy
* Oficiálna stránka

Kategória:Podniky obchodované na Madridskej burze
Kategória:Podniky obchodované na burze v Buenos Aires
Kategória:Rio de Janeiro
Kategória:Energetické podniky
Kategória:Podniky v Brazílii
Kategória:Nadnárodné spoločnosti
Kategória:Podniky obchodované na burze v São Paulo
Kategória:Podniky obchodované na Newyorskej burze
Stegodon

**Stegodon** je vyhynutý rod z čeľade slonovité.

## Druhy
* †Stegodon elephatoides
* †Stegodon aurorae
* †Stegodon insignis
* †Stegodon ?luzonensis
* †Stegodon orientalis
* †Stegodon shinshuensis
* †Stegodon sompoensis
* †Stegodon zdanskyi
* †Stegodon zhaotongensis
* †Stegodon trigonocephalus
* †Stegodon kaisensis

Kategória:Slonovité
Volta Redonda

**Volta Redonda** je mesto a obec (município) vo východnej Brazílii v štáte Rio de Janeiro. Širšie okolie mesta zahŕňa okolo 700 000 obyvateľov. Nachádza sa 130 km od Rio de Janeira.

V meste sa nachádza Companhia Siderurgica Nacional (CSN), najväčší výrobca ocele v Latinskej Amerike. Dnes je hospodárstvo mesta, napriek tomu, že základom je stále priemysel, diverzifikované a vo veľkej miere založené na službách a obchode. Volta Redonda je známe ako **Cidade do Aço** (čo je portugalský výraz pre oceľové mesto).

## Referencie

## Iné projekty

## Externé odkazy
* Oficiálna stránka mesta

Kategória:Mestá v Brazílii
Kategória:Sídla v štáte Rio de Janeiro
Nova Friburgo

**Nova Friburgo** je mesto a obec (município) vo východnej Brazílii v štáte Rio de Janeiro. Nachádza sa v severnej hornatej časti štátu, 136 km od hlavného mesta Rio de Janeiro.

Mesto bolo založené v roku 1818 švajčiarskymi prisťahovalcami a švajčiarsky, respektíve trochu nemecký charakter si uchováva do dnešných čias. Má prezývku "A Suíça Brasileira" (brazílske Švajčiarsko). Skladá sa zo štvrtí Riograndina, Campo do Coelho, Amparo, Conselheiro Paulino, Lumiar a São Pedro da Serra.

## Hospodárstvo
Mesto je druhým najväčším výrobcom kvetín a kytíc v krajine. Vo výrobe textílií (spodnej bielizne) zaujíma dokonca prvé miesto. Sektor služieb tvorí väčšinu HDP mesta.

## Referencie

## Iné projekty

## Externé odkazy
* Oficiálna stránka mesta

Kategória:Mestá v Brazílii
Kategória:Sídla v štáte Rio de Janeiro
Maks Ščur

**Maks Ščur** (; * 5. december 1977, Brest) je bieloruský básnik, spisovateľ a prekladateľ.

V rokoch 1994–1998 bol študentom Minskej lingvistickej univerzity. Od roku 1998 žije v Prahe. Prekladá z češtiny, španielčiny a angličtiny.

## Dielo
* hra *"Smrť tyrana"* (Сьмерць тырана, 1997)
* zbierka básní *"Amfiteáter"* (Амфітэатар, Praha-Gdansk, 1999)
* zbierka básní *"Ranní zbor"* (Раньні збор, Štokholm, 2006)
* próza *"List, nájdený v popole"* (Ліст, знойдзены на папялішчы, Poznań)

## Externé odkazy
* Radio Praha — rozhovor s&nbsp;Maksem Ščurem

Kategória:Narodenia v 1977
Kategória:Bieloruskí spisovatelia
Kategória:Žijúci ľudia
Kategória:Bieloruskí prekladatelia
Ijuí

**Ijuí** je mesto a obec (município) v južnej Brazílii v štáte Rio Grande do Sul. Nachádza sa 420 km juhovýchodne od Porto Alegre. Je označované za hlavné mesto kultúry štátu Rio Grande do Sul. Na výbornej úrovni sú v meste aj zdravotnícke zariadenia a univerzita. Vzhľadom na rôznorodé etniká, poväčšine z Európy, ktoré tvoria základ obyvateľstva mesta, sa tu každoročne usporadúva festival rôznych kultúr Fenad.

Poľnohospodárstvo a spracovanie poľnohospodárskych plodín ostáva hlavným zdrojom bohatstva mesta, najmä výroba mlieka, vajec a medu. Mesto má tiež dobre rozvinutý strojársky a chemický priemysel.

## Referencie

## Iné projekty

## Externé odkazy
* Oficiálna stránka mesta

Kategória:Mestá v Brazílii
Kategória:Rio Grande do Sul
Niterói

**Niterói** je mesto a obec (município) vo východnej Brazílii v štáte Rio de Janeiro. Patrí do aglomerácie Veľkého Ria.

Mesto má prezývku Niquiti a Mesto smiechu. Podľa štúdie nadácie Getulio Vargas Foundation bolo mesto Niterói v júni 2011 klasifikované ako najbohatšie brazílske mesto. Slovo "Niterói" pochádza z jazyka Tupí a znamená voda, ktorá ukrýva. Osada na mieste mesta bola založená v roku 1573. 

Niteroi je moderné mesto. Hospodárstvo je koncentrované v obchode a službách, ako realitné kancelárie, grafický design, design webových stránok a reklama. Je tu však aj spracovateľský a textilný priemysel.

Niteróiske múzeum súčasného umenia, hlavná atrakcia mesta, bolo navrhnuté Oscarom Niemeyerom. Centrálnej časti mesta dominuje mrakodrap Niterói Tower, v ktorej sú obchodné a kancelárske priestory a Niterói Shopping Mall.

Niteroi má ďalšie tri veľké obchodné strediská, Plaza Shopping, Itaipu Multi Center a Baymarket.  Mesto je 14 km (8 míľ), respektíve 25 minút vzdialené od Rio de Janeira, s ktorým je spojené mostom  Rio-Niterói a dvoma trajektami. Rovnako v kvalite života, podľa indexu OSN, patrí k trom najlepším brazílskym mestám.

## Referencie

## Iné projekty

## Externé odkazy
* Oficiálna stránka mesta

## Zdroj

Kategória:Mestá v Brazílii
Kategória:Rio de Janeiro
Duque de Caxias

**Duque de Caxias** je mesto a obec (município) v juhovýchodnej Brazílii v štáte Rio de Janeiro. Je súčasťou aglomerácie Veľkého Ria a s mestom samotným hraničí na juhu. Mesto je tretím najľudnatejším v aglomerácii.

Hoci je druhým najbohatším v štáte Rio de Janeiro, stále má problémy s kanalizáciou. Nachádza sa tu ropná rafinéria a chemický priemysel. V meste má sídlo *Fábrica Nacional de Motores*, výrobca motorov a nákladných áut. Mesto je sídlom rímskokatolíckej diecézy Duque de Caxias.

## Referencie

## Iné projekty

## Externé odkazy
* Oficiálna stránka mesta

Kategória:Mestá v Brazílii
Kategória:Rio de Janeiro
Brigáda

**Brigáda** môže byť:
* vojenská jednotka veľkosťou prevyšujúca pluk, pozri brigáda (vojenská jednotka)
* dobrovoľná pracovná skupina, pozri brigáda (pracovná skupina)
* krátkodobá práca, pozri brigáda (krátkodobá práca)

## Pozri aj
* Dohoda o brigádnickej práci študentov
São Gonçalo

**São Gonçalo** je mesto a obec (município) v juhovýchodnej Brazílii v štáte Rio de Janeiro. Je súčasťou aglomerácie Veľkého Ria. Je druhým najľudnatejším mestom aglomerácie. V roku 1579 tu bola založená kaplnka, mesto obdržalo mestské práva v roku 1929. Je to priemyselná časť aglomerácie. Má prezývku „Manchester Fluminense“.

São Gonçalo neustále trpí slabými službami odvozu odpadkov a nie je nezvyčajné vidieť hromady odpadkov v uliciach.  

## Referencie

## Iné projekty

## Externé odkazy
* Oficiálna stránka mesta 

Kategória:Mestá v Brazílii
Kategória:Rio de Janeiro
São João de Meriti

**São João de Meriti** je mesto a obec (município) vo východnej Brazílii v štáte Rio de Janeiro. Mesto patrí k najhustejšie zaľudneným v južnej Amerike. Osada na mieste terajšieho mesta bola založená v roku 1647, v roku 1931 obdržala štatút mesta. Je súčasťou regiónu Veľkého Ria. Nachádza sa 23 km od Ria.

Základnými odvetviami ekonomiky sú rastlinná a živočíšna výroba, výroba koží, hutnícky a chemický priemysel.

## Referencie

## Iné projekty

## Externé odkazy
* Oficiálna stránka mesta 

Kategória:Mestá v Brazílii
Kategória:Rio de Janeiro
Metropolitný región Rio de Janeiro

**Metropolitný región Rio de Janeiro** (port. *Região Metropolitana do Rio de Janeiro*) alebo **Veľké Rio (de Janeiro)** je aglomerácia v štáte Rio de Janeiro v juhovýchodnej Brazílii. Bol vytvorený zákonom z roku 1974. Je to devätnásta najväčšia metropolitná oblasť sveta s rozlohou 5 292,139 km² a počtom obyvateľstva takmer dvanásť miliónov. 

Aktuálne sa skladá z nasledovných miest: Belford Roxo, Duque de Caxias, Guapimirim,  Itaboraí, Japeri, Magé,  Mesquita, Nilópolis, Niterói,  Nova Iguaçu, Paracambi, Queimados, Rio de Janeiro, São Gonçalo, São João de Meriti, Seropédica, Tanguá.

## Referencie

## Iné projekty

Kategória:Mestá v Brazílii
Kategória:Rio de Janeiro
Mijuki (torpédoborec)

**Mijuki** (: 深雪) bol štvrtý torpédoborec prvej série triedy ''Fubuki'' imperiálneho loďstva. Bol dokončený v júni 1929 a nešťastne stratený pri kolízii s torpédoborcom *[[Inazuma (torpédoborec)|Inazuma]]* 29. júna 1934.

## Popis
*Mijuki* bol dokončený v základnej konfigurácii typickej pre prvé jednotky triedy *Fubuki*. To zahŕňalo hlavňovú výzbroj zloženú zo šiestich 127mm kanónov modelu 1914 v troch dvojhlavňových uzavretých delových vežiach modelu A (jedna na prove a dve vzadu), ktoré doplňovali dva guľomety. Torpédovú výzbroj tvorili tri 610mm trojhlavňové torpédomety.
Stavba nového „torpédoborca číslo 38“ (第三十八号駆逐艦 *Dai-sandžúhači-gó kučikukan*) začala 30. apríla 1927 v lodeniciach Uraga v Jokosuka na základe plánu doplnenia loďstva z fiškálneho roku 1923 (大正12年度艦艇補充計画 *Taišó džúni-nendo kantei hodžú keikaku*). Krátko po spustení na vodu v júni 1928 upustilo cisárske námorníctvo od pomenovávania torpédoborcov len podľa priradeného čísla a rozostavanému torpédoborcu bolo pridelené meno *Mijuki*. *Mijuki* bol dokončený a prijatý do služby 29. júna 1929.

## Služba
Po prijatia do služby bol *Mijuki* spolu so sesterskými loďami ''Fubuki'', ''Širajuki'' a ''Hacujuki'' pridelený k 2. eskadre torpédoborcov, ktorá podliehala 2. loďstvu. Od 10. októbra 1931 až do 8. júla sa *Mijuki* podrobil údržbe a úpravám v námornom arzenále v Kure, počas ktorých boli taktiež upravené kotle.

### Zrážka
Počas rutinného cvičenia juhozápadne od ostrova Čedžu sa 29. júna 1934 *Mijuki* zrazil s torpédoborcom *[[Inazuma (torpédoborec)|Inazuma]]* a po kolízii sa potopil. Presné údaje o počte obetí neexistujú, ale pravdepodobne zahynulo najmenej 5 námorníkov.

Torpédoborec *Inazuma* mal po kolízii ťažko poškodenú prednú časť, stratil chod a ťažký krížnik ''Nači'' ho musel odvliecť do Saseba, kde následne podstúpil rozsiahle opravy. *Mijuki* bol jediným moderným torpédoborcom, ktorý sa nedožil druhej svetovej vojny a tiež to bol jediný prípad straty torpédobrca pri zrážke s iným torpédoborcom. 

Dňa 15. augusta 1934 bol *Mijuki* vyškrtnutý zo zoznamu lodí cisárskeho námorníctva.

## Zdroj

Kategória:Trieda Fubuki
Kategória:Japonské torpédoborce
Harucuki (torpédoborec)

***Harucuki*** () bol deviaty torpédoborec triedy ''Akizuki'' imperiálneho loďstva počas druhej svetovej vojny. Bol dokončený v decembri 1944 - teda príliš neskoro nato aby mohol byť zapojený do bojov, po vojne bol odovzdaný Sovietskemu zväzu 28. augusta 1947.

## Opis
*Harucuki* bol špeciálne konštruovaný ako protilietadlový torpédoborec, ktorého hlavnou výzbrojou bolo 8 nových diel kalibru 100 mm, s veľmi dobrými balistickými vlastnosťami. Bol tretím torpédoborcom podtriedy Šimocuki-Fujuzuki. Lodný kýl bol položený na výstavbu 23. decembra 1943 v Sasebe – námorných lodeniciach, a loď vstúpila do služby 28. decembra 1944. Názov, rovnako ako u ostatných torpédoborcov v sérii, bol spájaný s Mesiacom a znamenal „Jarný Mesiac“.

## Služba
Po uvedení do prevádzky v decembri 1944, jeho posádka cvičila vo vodách Japonska a jej jediným veliteľom sa stal *Satoru Kohama*. *Harucuki* bol zaradený do 11. eskadry torpédoborcov a bola aj jej vlajkovou loďou. Od marca sa zúčastňoval eskortných povinností vo vodách Japonska, ale nikdy nenatrafil na boj. Od augusta 1945 do konca vojny, sa pohyboval vo Vnútornom mori. Po vojne slúžil ako repatriačné plavidlo.

Dňa 5. októbra 1945 bol *Harucuki* vyškrtnutý zo zoznamu lodí japonského námorníctva a následne po vojne, bol „Harucuki“ odovzdaný Sovietskemu zväzu v rámci reparácií a 7. júla 1947 bol už na zozname sovietskej flotily. 28. augusta 1947 ho prevzala nová posádka, a na stožiari začal nosiť sovietsku vlajku. 25. septembra bol premenovaný na *Vnezapnyj* (Внезапный), a bol pridelený do 63 divízie torpédoborcov pod správou 5. loďstva. Nie je jasné, akú výzbroj niesol v sovietskych rukách, najmä či to bola pôvodná výzbroj, alebo ju Sovieti vymenili za novú. Od 15. apríla 1948 do 28. apríla 1949 sa loď nachádzala v rezerve, potom sa vrátila do služby, aby slúžila ako školská loď *Oskol* (Оскол).

1. januára 1955 bol premenený na kasárne Hulk PKK-65. Vyčiarknutý zo zoznamu flotily bol až 4. júna 1969 a následne ho zošrotovali.

## Zdroj

Kategória:Trieda Akizuki (1942)
Kategória:Japonské torpédoborce
Fakulta verejnej správy Univerzity Pavla Jozefa Šafárika v Košiciach

**Fakulta verejnej správy Univerzity Pavla Jozefa Šafárika** (skr. **FVS UPJŠ**) poskytuje vysokoškolské vzdelanie týkajúce sa verejnej správy - správy verejných, resp. spoločenských vecí, vykonávanej predovšetkým orgánmi štátnej správy, miestnej (ale aj záujmovej) samosprávy a v neposlednom rade i verejnoprávnymi inštitúciami.

Fakulta je členená na 4 katedry: Katedru ekonomiky a riadenia verejnej správy, Katedru sociálnych štúdií, Katedru verejnej politiky a teórie verejnej správy a na Katedru verejnoprávnych disciplín.

## História
V roku 1990 došlo z podnetu nemeckej strany k nadviazaniu kontaktov medzi Univerzitou v Bayreuthe a UPJŠ. V priebehu krátkeho obdobia bola podpísaná zmluva o vzájomnej spolupráci medzi obidvoma vysokoškolskými inštitúciami. Jedným z prvých konkrétnych výsledkov spolupráce bol návrh Univerzity v Bayreuthe vytvoriť na UPJŠ Inštitút pre verejnú správu, ako vysokoškolskú inštitúciu, ktorá by v rámci magisterského štúdia pripravovala absolventov pre oblasť verejnej správy. Výsledkom vzájomných rokovaní bol vznik *Inštitútu pre verejnú správu* pri Právnickej fakulte UPJŠ v roku 1994.

Fakulta verejnej správy UPJŠ bola zriadená rozhodnutím rektora č. 1/98 zo dňa 28. októbra 1998. Tomuto rozhodnutiu predchádzalo uznesenie *Akreditačnej komisie*, ktorým komisia vyjadrila kladné stanovisko k návrhu na zriadenie FVS UPJŠ. So zriadením fakulty vyjadrilo súhlas Ministerstvo školstva SR listom z 29. septembra 1998 a akademický senát UPJŠ uznesením č. 97/98 súhlasil s návrhom na zriadenie fakulty od 1. novembra 1998.

Prvé prijímacie skúšky sa konali 7. januára 1999 a prijatých bolo 53 študentov. Títo študenti absolvovali prvý rok štúdia v netypickom akademickom roku, ktorý pozostával z dvoch desať týždňových semestrov a trval od 25. januára 1999 do 12. júla 1999. V nasledujúcom, už štandardnom, akademickom roku nastúpilo do prvého ročníka spolu 90 uchádzačov. 

V roku 2009 študovalo na fakulte 972 poslucháčov, z toho 732 v dennej a 240 v externej forme štúdia. Od jej vzniku úspešne opustilo jej brány viac ako 600 absolventov.

## Súčasný stav
V roku 2019 na fakulte študovalo 634 študentov, z toho 538 v dennej forme a 96 v externej forme štúdia. Počet zamestnancov v roku 2019 dosiahol číslo 49.

## Referencie

## Externé odkazy
* Oficiálna webová stránka fakulty

Kategória:Univerzita Pavla Jozefa Šafárika v Košiciach
Kategória:Organizácie založené v 1998
Belgický daviscupový tím

**Belgický daviscupový tím** je tenisový tím, ktorý reprezentuje Belgicko v Davisovom pohári. 

## Súčasný tím (2011)
* Xavier Malisse (ATP #50)
* Olivier Rochus (ATP #77)
* Steve Darcis (ATP #102)
* Christophe Rochus (ATP štvorhra #808)

## Externé odkazy

Kategória:Daviscupové tímy
Davis Cup
Davisov pohár
Eurótas

**Eurótas** alebo **Eurótás** môže byť:
* v gréckej mytológii:
** kráľ Lakónie (Sparty), pozri Eurótas (kráľ Sparty)
** riečny boh, pozri Eurótas (riečny boh)
* starogrécky názov rieky Evrotas v Lakónii, pozri Evrotas